เอไอเอแจกกระหน่ำงานมันนี่เอ็กซ์โป
เอไอเอ ประเทศไทย ชวนวางแผนออมเงินเพื่อความ &#8220;มั่นคง&#8221; และ &#8220;มั่งคั่ง&#8221;
10 พ.ค. 2554

เอไอเอ ประเทศไทย ชวนวางแผนออมเงินเพื่อความ “มั่นคง” และ “มั่งคั่ง” 
นายไมเคิล พาร์คเกอร์ ประธานเจ้าหน้าที่บริหารฝ่ายการตลาด เอไอเอ ประเทศไทย เปิดเผยว่า  สำหรับผู้ที่ซื้อกรมธรรม์ประกันชีวิตแบบใดก็ได้ภายในงานในงานมันนี่ เอ็กซ์โป ในวงเงินเบี้ยประกันภัย  30,000 บาทรับร่ม 1 คันฟรี สำหรับผู้ที่ซื้อกรมธรรม์ประกันชีวิตในวงเงินเบี้ยประกันภัย 30,000 บาทขึ้นไปรับเพิ่มแสตมป์พิเศษชุด 8 เทพเจ้าโป้ยเซียนพร้อมกรอบจำนวน 1 ชุดฟรี ส่วนผู้ที่ซื้อกรมธรรม์ประกันภัยอุบัติเหตุส่วนบุคคลทุกแบบจะได้รับกระเป๋าลดโลกร้อนฟรี 1 ใบ
สำหรับผู้ที่ซื้อกรมธรรม์เอไอเอลิงค์ ซึ่งเป็นกรมธรรม์ที่ให้ความคุ้มครองชีวิตควบคู่ไปกับโอกาสรับผลตอบแทนที่เพิ่มมากขึ้นจากการลงทุนในกองทุนรวมที่ผู้เอาประกันภัยกำหนด ในแบบชำระเบี้ยประกันภัยครั้งเดียววงเงิน 100,000 บาทขึ้นไปหรือแบบชำระเบี้ยประกันภัยรายงวด 24,000 บาทขึ้นไปรับนาฬิกาหมากรุก 1 เรือนฟรี สำหรับผู้ที่ซื้อกรมธรรม์เอไอเอลิงค์แบบชำระเบี้ยประกันภัยครั้งเดียวในวงเงิน 500,000 บาทขึ้นไปหรือแบบชำระเบี้ยประกันภัยรายงวด 120,000 บาท รับสิทธิ์การเป็นสมาชิกนิตยสาร Money &amp; Wealth ฟรี 1 ปี